《劝思弟于》
宋代·刘敞

世皆笑幽独，何不少自贬。种竹南轩间，亦足以相检。

况兹岁华晚，众卉日凋敛。清节良自如，栽培匪为谄。

岂知窗户侧，秀色窥荏苒。会兹东南美，相对情不慊。

楚人昔颂橘，行比伯夷忝。此君最孤高，坚直难外掩。

凛气有精粹，筠光射圭琰。他时雪中客，往往疑清剡。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。